1. ***ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΤΩΝ ΠΡΟΣΩΠΙΚΩΝ ΣΑΣ ΔΕΔΟΜΕΝΩΝ***

*Η παρούσα ενημέρωση απευθύνεται στα πρόσωπα («Υποκείμενα» ή «Υποκείμενα των δεδομένων» κατά την έννοια του άρθρου 4 περ. 1 ΓΚΠΔ) που θα συμμετάσχουν στη διαδικασία (φωτογράφισης – βιντεοσκόπησης) παραγωγής οπτικοακουστικού υλικού προβολής – δημοσιότητας του έργου “\_\_\_\_\_\_\_\_\_\_\_\_\_\_\_\_\_\_\_\_” που χρηματοδοτείται στο πλαίσιο του Προγράμματος “BUILD CERV” το οποίο υλοποιείται από κοινού από το Ίδρυμα Μποδοσάκη και το NGO SUPPORT CENTER (Κύπρος), με συντονιστή του Προγράμματος το Ίδρυμα Μποδοσάκη.*

***Από Κοινού Υπεύθυνοι Επεξεργασίας***

* *Το Κοινωφελές Ίδρυμα - ΝΠΙΔ με την επωνυμία* ***«ΙΔΡΥΜΑ ΜΠΟΔΟΣΑΚΗ»*** *[Μουρούζη 14, 10674 Αθήνα, Ελλάδα, τηλέφωνο: 210-3237973, διεύθυνση ηλεκτρονικού ταχυδρομείου:* *info@bodossaki.gr**.*
* *Το σωματείο με την επωνυμία «****ΚΕΝΤΡΟ ΣΤΗΡΙΞΗΣ ΜΗ ΚΥΒΕΡΝΗΤΙΚΩΝ ΟΡΓΑΝΙΣΜΩΝ****», που εδρεύει στη Λευκωσία, οδός Εζεκία Παπαϊωάννου αριθ. 27, 1075 (Αριθμός Μητρώου 2129).*

***Επικοινωνία για ζητήματα προσωπικών δεδομένων***

*Για να ασκήσετε τα δικαιώματα που προβλέπει η νομοθεσία (παρακάτω υπό 7), να διατυπώσετε ερωτήματα ή για οποιονδήποτε άλλο λόγο σχετικά με την επεξεργασία προσωπικών δεδομένων που περιγράφεται στην Ενημέρωση, μπορείτε να επικοινωνείτε με τα στελέχη του Ιδρύματος Μποδοσάκη, που, ως Συντονιστής του Προγράμματος, έχει ορισθεί και σημείο επικοινωνίας με τα Υποκείμενα των δεδομένων, μέσω της ακόλουθης διεύθυνσης ηλεκτρονικού ταχυδρομείου:* *legal@bodossaki.gr**.*

*Σε κάθε περίπτωση, μπορείτε –σύμφωνα με το άρθρο 26 ΓΚΠΔ- να ασκήσετε τα δικαιώματά σας απευθυνόμενοι/ες προς οποιονδήποτε από τους (από κοινού) Υπευθύνους Επεξεργασίας.*

***Ποια προσωπικά δεδομένα υπόκεινται σε επεξεργασία***

*Οι από κοινού Υπεύθυνοι Επεξεργασίας συλλέγουν και επεξεργάζονται τις ακόλουθες κατηγορίες προσωπικών δεδομένων:*

1. *Ονοματεπώνυμο,*
2. *Δεδομένα Εικόνας,*
3. *Δεδομένα Ήχου,*
4. *Οποιοδήποτε δεδομένο προσωπικού χαρακτήρα, περιλαμβανομένων και ειδικών κατηγοριών (ενδεικτικά: δεδομένα υγείας, δεδομένα που αφορούν στη φυλετική ή εθνοτική καταγωγή), αποκαλυφθεί κατά τη φωτογράφιση - βιντεοσκόπηση και μόνον για τους σκοπούς προβολής – δημοσιότητας του ως άνω έργου.*

***Σκοπός και νομική βάση επεξεργασίας των προσωπικών δεδομένων***

*Η επεξεργασία των προσωπικών δεδομένων πραγματοποιείται για την παραγωγή οπτικοακουστικού υλικού Έργου με απώτερο σκοπό την παρουσίαση - ανάδειξη των δράσεων του προγράμματος “BUILD – CERV” που υλοποιούν οι από κοινού Υπεύθυνοι Επεξεργασίας.*

*Νομική βάση για την επεξεργασία των προσωπικών δεδομένων είναι η συγκατάθεση των Υποκειμένων (άρ. 6 παρ. 1 περ. α΄ και 9 παρ. 2 περ. α’ ΓΚΠΔ).*

***Χρόνος τήρησης των προσωπικών δεδομένων***

*Τα προσωπικά δεδομένα που θα περιληφθούν στο οπτικοακουστικό υλικό θα διατηρηθούν για εβδομήντα (70) έτη. Προσωπικά δεδομένα που θα συλλεγούν, αλλά δεν θα περιληφθούν τελικώς στο οπτικοακουστικό υλικό, θα διαγραφούν με την οριστικοποίηση του περιεχομένου του.*

***Κοινοποίηση και διαβίβαση των προσωπικών δεδομένων***

1. *Τα προσωπικά δεδομένα θα συλλεγούν και θα υποβληθούν σε περαιτέρω επεξεργασία από την οργάνωση - δικαιούχο που υλοποιεί το επιχορηγούμενο έργο, ο οποίος κατά το σκέλος της συλλογής και διαβίβασης της πιο κάτω έγγραφης δήλωσης συγκατάθεσης ενεργεί ως Εκτελών την Επεξεργασία για λογαριασμό των από κοινού Υπεύθυνων Επεξεργασίας.*
2. *Περαιτέρω, το οπτικοακουστικό υλικό ή/και τμήματα/αποσπάσματα αυτού θα αναρτηθούν:*
3. *στους ιστοτόπους των από κοινού Υπεύθυνων Επεξεργασίας και στους λογαριασμούς που αυτοί διατηρούν σε πλατφόρμες κοινωνικής δικτύωσης.*
4. *Τέλος, το οπτικοακουστικό υλικό ή/και τμήματα/αποσπάσματα αυτού θα προβληθούν:*
5. *σε Μέσα Μαζικής Ενημέρωσης, σε φεστιβάλ και λοιπές εκδηλώσεις σχετικές με το Πρόγραμμα “BUILD – CERV” .*

***Δικαιώματα***

*Μπορείτε να ασκήσετε τα ακόλουθα δικαιώματα αποστέλλοντας σχετικό αίτημα στην ως άνω (υπό 2 αναφερόμενη) διεύθυνση ηλεκτρονικού ταχυδρομείου:*

1. *Το δικαίωμα πρόσβασης: Μπορείτε να ζητήσετε πληροφορίες για την επεξεργασία των δεδομένων, καθώς και αντίγραφα των δεδομένων που τηρούμε.*
2. *Το δικαίωμα διόρθωσης: Μπορείτε να ζητήσετε να διορθωθούν λάθη, ανακρίβειες και ελλείψεις των δεδομένων.*
3. *Το δικαίωμα διαγραφής: Mπορείτε, υπό ορισμένες προϋποθέσεις που προβλέπονται στη νομοθεσία περί προστασίας προσωπικών δεδομένων, να ζητήσετε να διαγραφούν τα δεδομένα σας.*
4. *Το δικαίωμα περιορισμού της επεξεργασίας: Μπορείτε να ζητήσετε να περιορίσουμε την επεξεργασία των προσωπικών δεδομένων, σε περίπτωση αμφισβήτησης της ακρίβειάς τους, καθώς και σε περίπτωση που τα δεδομένα δεν είναι πλέον απαραίτητα για τον αρχικό σκοπό αλλά για νομικούς λόγους δεν μπορούν ακόμη να διαγραφούν.*
5. *Το δικαίωμα φορητότητας των προσωπικών δεδομένων: Μπορείτε να ζητήσετε να μεταφέρουμε τα δεδομένα σας σε κάποιον άλλο φορέα ή να τα χορηγήσουμε σε εσάς.*
6. *Δικαίωμα ανάκλησης της συγκατάθεσής σας: Μπορείτε να ανακαλέσετε τη συγκατάθεση που χορηγήσατε ανά πάσα στιγμή μέχρι την οριστικοποίηση του περιεχομένου του Έργου. Η ανάκληση της συγκατάθεσης δεν θίγει τη νομιμότητα της επεξεργασίας που θα έχει ήδη πραγματοποιηθεί.*

*Σε περίπτωση που δεν ικανοποιηθείτε από την απάντηση επί του αιτήματός σας ή θεωρείτε ότι η επεξεργασία των προσωπικών σας δεδομένων παραβιάζει το ισχύον κανονιστικό πλαίσιο, έχετε δικαίωμα να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα (ταχυδρομική διεύθυνση: Λεωφόρος. Κηφισίας αρ. 1-3, Τ.Κ. 115 23, Αθήνα, τηλ. 210 6475600, διεύθυνση ηλεκτρονικού ταχυδρομείου: contact@dpa.gr) Ή/ΚΑΙ στο Γραφείο Επιτρόπου Προστασίας Δεδομένων Προσωπικού Χαρακτήρα (Διεύθυνση Γραφείου: Ιάσονος 1, 1082 Λευκωσία Ταχυδρομική διεύθυνση Τ.Θ. 23378, 1682 Λευκωσία Τηλέφωνο: +357 22818456 Φαξ: +357 22304565 Email: commissioner dataprotection.gov.cy).*

1. ***ΣΥΓΚΑΤΑΘΕΣΗ***

*Ο/Η κάτωθι υπογράφων/ουσα \_\_\_\_[ΟΝΟΜΑΤΕΠΩΝΥΜΟ]\_\_\_\_ του \_\_\_\_[ΠΑΤΡΩΝΥΜΟ]\_\_\_\_ με ΑΔΤ/Αριθμό Διαβατηρίου \_\_\_\_\_\_\_\_\_\_\_\_, αφού έλαβα γνώση των ανωτέρω (υπό Α), παρέχω τη συγκατάθεσή μου για την επεξεργασία των προσωπικών μου δεδομένων (απλών και ειδικών κατηγοριών) με σκοπό την παραγωγή και περαιτέρω χρήση (προβολή, ανάρτηση σε ιστοτόπους και πλατφόρμες κοινωνικής δικτύωσης) ντοκιμαντέρ μέσω του οποίου θα παρουσιασθούν/αναδειχθούν οι δράσεις του προγράμματος “CERV BUILD”*

|  |
| --- |
| 1. **Για τα απλά δεδομένα**
 |
| **ΝΑΙ** ………. | **ΟΧΙ** ………. |
| 1. **Για τις ειδικές κατηγορίες δεδομένων**
 |
| **ΝΑΙ** ………. | **ΟΧΙ** ………. |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Ημερομηνία)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(Ονοματεπώνυμο)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Υπογραφή)*